นายกรัฐมนตรี ตรวจเยี่ยมการให้บริการจัดทำสัญญาให้สิทธินำสินค้าเข้ามาจำหน่ายในบริเวณตลาดนัดจตุจักร
นายกรัฐมนตรี ตรวจเยี่ยมการให้บริการจัดทำสัญญาให้สิทธินำสินค้าเข้ามาจำหน่ายในบริเวณตลาดนัดจตุจักร พร้อมขอให้ผู้ค้ารักษาเสน่ห์ของตลาดนัดจตุจักรและขยายช่องทางการตลาดสู่ออนไลน์พลเอก ประยุทธ์ จันทร์โอชา นายกรัฐมนตรี พร้อมด้วยพลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม และและคณะ ลงพื้นที่ตรวจเยี่ยมการปฏิบัติงานของเจ้าหน้าที่ในการจัดทำสัญญาให้สิทธินำสินค้าเข้ามาจำหน่ายในบริเวณตลาดนัดจตุจักรระหว่างกรุงเทพมหานครกับกลุ่มผู้ค้าตลาดนัดจตุจักรนายกรัฐมนตรี กล่าวว่า ตลาดนัดจตุจักรเป็นตลาดอีกแห่งหนึ่งที่มีความสำคัญในการขับเคลื่อนเศรษฐกิจ ในวันที่เปิดจำหน่ายสินค้า มีนักท่องเที่ยวมาจับจ่ายเลือกซื้อสินค้าวันละประมาณ 200,000 คน สร้างรายได้วันละ 8,500,000 บาท พร้อมกันนี้ยังขอให้ผู้ค้าทุกรายร่วมกันรักษาเสน่ห์ของตลาดนัดจตุจักร ดูแลรักษาความสะอาด และให้บริการนักท่องเที่ยวด้วยไมตรีจิตและรอยยิ้มที่แจ่มใส นอกจากนี้ยังแนะนำให้ผู้ค้าขยายช่องทางการจำหน่ายสินค้าไปยังออนไลน์ด้วย สำหรับการจัดทำสัญญาให้สิทธินำสินค้าเข้ามาจำหน่าย ในบริเวณตลาดนัดจตุจักรระหว่างกรุงเทพมหานครกับกลุ่มผู้ค้าตลาดนัดจตุจักร ครั้งนี้เป็นการดำเนินการครั้งแรก หลังจากที่กรุงเทพมหานคร รับมอบการบริหารงานตลาดนัดจตุจักร จากการรถไฟแห่งประเทศไทย มาตั้งแต่วันที่ 1 ธ.ค. 61 ตามมติคณะรัฐมนตรี ปัจจุบันตลาดนัดจตุจักรแบ่งพื้นที่จำหน่ายสินค้าออกเป็น 31 โครงการ มีแผงค้า 9,495 แผงค้า และแผงค้าต้นไม้ซึ่งอยู่ภายนอกโครงการอีก 839 แผงค้า โดยกรุงเทพมหานครมีกำหนดเปิดให้จัดทำสัญญาให้สิทธินำสินค้าเข้ามาจำหน่ายฯ ตั้งแต่วันที่ 13-28 กุมภาพันธ์นี้ โดยเปิดให้เฉพาะผู้ค้ารายเดิมเข้ามาทำสัญญา ซึ่งสัญญาฉบับนี้เป็นการต่อสัญญาที่มีอายุสัญญา 1 ปี